2014. gada 5. augustā Noteikumi Nr. 432

Rīgā (prot. Nr. 42 8. §)

**Grozījumi Ministru kabineta 2003. gada 27. maija noteikumos Nr. 272 "Noteikumi par valsts fondēto pensiju shēmas darbību"**

Izdoti saskaņā ar

Valsts fondēto pensiju likuma

[3. panta trešo daļu](http://pro.nais.lv/naiser/text.cfm?Ref=0101032003052700272&Req=0101032003052700272&Key=0103012000021732776&Hash=1#1), [5. panta otro daļu](http://pro.nais.lv/naiser/text.cfm?Ref=0101032003052700272&Req=0101032003052700272&Key=0103012000021732776&Hash=3#3),

[7. panta pirmās daļas 2. punktu](http://pro.nais.lv/naiser/text.cfm?Ref=0101032003052700272&Req=0101032003052700272&Key=0103012000021732776&Hash=11#11),

[10. panta pirmās daļas 5. punktu](http://pro.nais.lv/naiser/text.cfm?Ref=0101032003052700272&Req=0101032003052700272&Key=0103012000021732776&Hash=5#5) un otro daļu,

[11. panta trešo un sesto daļu](http://pro.nais.lv/naiser/text.cfm?Ref=0101032003052700272&Req=0101032003052700272&Key=0103012000021732776&Hash=6#6) un

[13. panta sesto un septīto daļu](http://pro.nais.lv/naiser/text.cfm?Ref=0101032003052700272&Req=0101032003052700272&Key=0103012000021732776&Hash=7#7)

1. Izdarīt Ministru kabineta 2003. gada 27. maija noteikumos Nr. 272 "Noteikumi par valsts fondēto pensiju shēmas darbību" (Latvijas Vēstnesis, 2003, 82. nr.; 2004, 81. nr.; 2007, 45. nr.; 2008, 57. nr.; 2009, 154. nr.; 2012, 67. nr.; 2013, 173. nr.) šādus grozījumus:

1.1. papildināt I nodaļu ar 2.1 punktu šādā redakcijā:

"2.1 Šajos noteikumos minētā prasība − sagatavot dokumentus vairākos eksemplāros − nav attiecināma uz gadījumiem, ja dokumenti tiek sagatavoti elektroniski atbilstoši normatīvajiem aktiem par elektronisko dokumentu noformēšanu.";

1.2. papildināt noteikumus ar 25.1 punktu šādā redakcijā:

"25.1 Līguma neatņemama sastāvdaļa ir pielikums "Fondēto pensiju shēmas dalībniekiem paredzētā pamatinformācija" (turpmāk – dalībniekiem paredzētā pamatinformācija), kuru līdzekļu pārvaldītājs sagatavo atbilstoši komisijas noteiktajām prasībām.";

1.3. izteikt 27.1. apakšpunktu šādā redakcijā:

"27.1. līdzekļu pārvaldītājs iesniedz aģentūrā pieteikumu slēgt līgumu, turētājbankas līgumu (trīs eksemplārus), plāna prospektu (trīs eksemplārus) un dalībniekiem paredzēto pamatinformāciju (trīs eksemplārus);";

1.4. izteikt 27.4. apakšpunktu šādā redakcijā:

"27.4. ne vēlāk kā piecu darbdienu laikā pēc šo noteikumu 27.2. apakšpunktā minētā līguma projekta saskaņošanas ar līdzekļu pārvaldītāju aģentūra nosūta komisijai saskaņošanai vienu līguma projekta eksemplāru un trīs turētājbankas līguma, plāna prospekta un dalībniekiem paredzētās pamatinformācijas eksemplārus;";

1.5. izteikt 27.6.1. apakšpunktu šādā redakcijā:

"27.6.1. nosūta aģentūrai paziņojumu par līguma slēgšanas saskaņošanu un plāna prospekta un dalībniekiem paredzētās pamatinformācijas reģistrāciju, kā arī plāna prospektu un dalībniekiem paredzēto pamatinformāciju (divus eksemplārus) ar komisijas atzīmēm par reģistrāciju un turētājbankas līgumu (divus eksemplārus) vai pamatotu paziņojumu par saskaņojuma vai reģistrācijas atteikumu;";

1.6. izteikt 28.3. apakšpunktu šādā redakcijā:

"28.3. ja līguma grozījumi ir saistīti ar izmaiņām dalībniekiem paredzētajā pamatinformācijā vai plāna prospektā sniegtajā informācijā, ne vēlāk kā piecu darbdienu laikā pēc līguma grozījumu projekta saskaņošanas ar līdzekļu pārvaldītāju aģentūra nosūta komisijai reģistrācijai plāna prospekta un dalībniekiem paredzētās pamatinformācijas grozījumus (trīs eksemplārus);";

1.7. izteikt 28.5.1. apakšpunktu šādā redakcijā:

"28.5.1. nosūta aģentūrai paziņojumu par plāna prospekta un dalībniekiem paredzētās pamatinformācijas grozījumu reģistrāciju vai pamatotu paziņojumu par reģistrācijas atteikumu. Paziņojumam par plāna prospekta un dalībniekiem paredzētās pamatinformācijas grozījumu reģistrāciju komisija pievieno plāna prospekta un dalībniekiem paredzētās pamatinformācijas grozījumus (divus eksemplārus) ar komisijas atzīmi par reģistrāciju;";

1.8. aizstāt 29. punktā vārdus "(izņemot ieguldījumu plānu prospektu)" ar vārdiem "(izņemot ieguldījumu plānu prospektu un dalībniekiem paredzēto pamatinformāciju)";

1.9. papildināt noteikumus ar 33.3. apakšpunktu šādā redakcijā:

"33.3. pamatinformāciju, kas paredzēta tā pārvaldīšanā esošo ieguldījumu plānu dalībniekiem.";

1.10. izteikt 39.1.2. un 39.1.3. apakšpunktu šādā redakcijā:

"39.1.2. ja ieguldījumu plānus apvieno – jaunā ieguldījumu plāna prospektu un dalībniekiem paredzēto pamatinformāciju (trīs eksemplārus);

39.1.3. ja ieguldījumu plānu pievieno citam ieguldījumu plānam – iegūstošā ieguldījumu plāna prospekta un dalībniekiem paredzētās pamatinformācijas grozījumus (trīs eksemplārus);";

1.11. izteikt 39.4. apakšpunktu šādā redakcijā:

"39.4. komisija atbilstoši kompetencei 15 darbdienu laikā izskata saņemtos dokumentus un nosūta aģentūrai un līdzekļu pārvaldītājam saskaņojumu vai pamatotu saskaņojuma atteikumu, ja nav ievērotas valsts fondēto pensiju shēmas darbību regulējošo normatīvo aktu prasības. Saskaņojumam, ko nosūta aģentūrai, komisija pievieno ieguldījumu plāna prospektu un dalībniekiem paredzēto pamatinformāciju ar komisijas atzīmi par reģistrāciju vai ieguldījumu plāna prospekta un dalībniekiem paredzētās pamatinformācijas grozījumus ar komisijas atzīmi par reģistrāciju;";

1.12. izteikt pielikuma 3.2. apakšpunktu šādā redakcijā:

"3.2. Aģentūra uzdod un Līdzekļu pārvaldītājs uzņemas Līdzekļu ieguldīšanu un pārvaldīšanu veikt \_\_\_\_\_\_\_\_ ( \_\_ ) ieguldījumu plānos, turklāt katrā ieguldījumu plānā šķirti no citiem aktīviem un ar vienu noteiktu investīciju politiku atbilstoši šī Līguma pielikumiem Nr. 1a, 1b, 1c (ieguldījumu plānu prospekti) un Līguma pielikumiem Nr. 2a, 2b, 2c (dalībniekiem paredzētā pamatinformācija). Ieguldījumu plānu prospekti (pielikumi Nr. 1a, 1b, 1c) un dalībniekiem paredzētā pamatinformācija (pielikumi Nr. 2a, 2b, 2c) ir šī Līguma neatņemama sastāvdaļa.";

1.13. izteikt pielikuma 3.4. apakšpunktu šādā redakcijā:

"3.4. Līdzekļu pārvaldītājs ir tiesīgs izstrādāt un piedāvāt jaunus Līdzekļu pārvaldīšanas un ieguldīšanas nosacījumus, kuri būs spēkā ar dienu, kad tie kā Komisijas saskaņoti šī Līguma grozījumi − jaunu ieguldījumu plānu prospekti un dalībniekiem paredzētā pamatinformācija − būs noformēti kā šī Līguma neatņemama sastāvdaļa − pielikumi Nr. 1d, 1e, 1f un Nr. 2d, 2e, 2f.";

1.14. papildināt pielikumu ar 6.2.4. apakšpunktu šādā redakcijā:

"6.2.4. ieguldījumu plānu dalībniekiem paredzēto pamatinformāciju.";

1.15. izteikt pielikuma 14.1.1. un 14.1.2. apakšpunktu šādā redakcijā:

"14.1.1. ieguldījumu plānu prospekti (Līguma pielikumi Nr. 1a, 1b, 1c) un dalībniekiem paredzētā pamatinformācija (Līguma pielikumi Nr. 2a, 2b, 2c) – katrs \_\_\_\_\_\_\_\_\_\_\_ ( \_\_\_\_ ) eksemplāros – ne vēlāk kā \_\_\_\_\_ ( \_\_ ) darbdienu laikā no šī Līguma noslēgšanas dienas;

14.1.2. ieguldījumu plānu prospektu un dalībniekiem paredzētās pamatinformācijas jaunās redakcijas, ja mainījusies to ieguldījumu politika − \_\_\_\_\_\_\_\_\_\_\_\_ ( \_\_\_\_ ) eksemplāri – ne vēlāk kā \_\_\_\_\_\_\_\_ ( \_\_\_\_ ) darbdienu laikā no attiecīgu līguma grozījumu noslēgšanas dienas;";

1.16. izteikt pielikuma 14.2. apakšpunktu šādā redakcijā:

"14.2. visus 14.1. apakšpunktā minētos dokumentus Līdzekļu pārvaldītājs aģentūrā iesniedz arī elektroniski (bez droša elektroniskā paraksta).";

1.17. aizstāt pielikuma 19.3. apakšpunktā vārdus "prospektā sniegtajā informācijā, Aģentūra pieņem lēmumu noslēgt vieno­šanos par līguma grozījumiem pēc Komisijas paziņojuma saņemšanas par ieguldījumu plāna prospektu reģistrāciju" ar vārdiem "dalībniekiem paredzētajā pamatinformācijā vai plāna prospektā sniegtajā informācijā, Aģentūra pieņem lēmumu noslēgt vienošanos par līguma grozījumiem pēc Komisijas paziņojuma saņemšanas par ieguldījumu plāna dalībniekiem paredzētās pamatinformācijas vai plāna prospekta grozījumu reģistrācijas";

1.18. papildināt pielikumu ar 19.5.3.1 apakšpunktu šādā redakcijā:

"19.5.3.1 ieguldījumu plānu dalībniekiem paredzētā pamatinformācija;".

2. Noteikumi stājas spēkā 2015. gada 1. janvārī.

Ministru prezidenta vietā –

satiksmes ministrs Anrijs Matīss

Finanšu ministra vietā –

iekšlietu ministrs Rihards Kozlovskis